ლაურა ჰუჰტასაარი

ლაურა ჰუჰტასაარი (ფინ. Laura Huhtasaari, დ. 30 მარტი, 1979, მიანტია, ფინეთი) — ფინელი სახელმწიფო და პოლიტიკური მოღვაწე. ფინელების პარტიის წევრი. ევროპის პარლამენტის დეპუტატი 2019 წლის 2 ივლისიდან. 2015 წლის 22 აპრილიდან, 2019 წლის 1 ივლისამდე ფინეთის პარლამენტის დეპუტატი სატაკუნტის საარჩევნო ოლქიდან. 2018 წლის საპრეზიდენტო არჩევნებში იყო კანდიდატი და დაიკავა მესამე ადგილი, მიიღო ამომრჩეველთა ხმების 6,9 %. ლაურა ჰუჰთასაარი დაიბადა 1979 წლის 30 მარტს ფინეთის ქალაქ მიანტიაში, პირკანმაას ოლქი. 2004 წელს მან დაასრულა იუვიასკიულიის უნივერსიტეტის მაგისტრატურა. 2012 წელს აირჩიეს ქალაქ პორის საქალაქო საბჭოში, მიიღო ამომრჩეველთა 1 064 ხმა, ხოლო 2017 წელს საქალაქო საბჭოში შევიდა უკვე 2 566 ამომრჩევლის ხმით. 2014 წელს მონაწილეობდა ევროპის პარლამენტის არჩევნებში და მიიღო 9 132 ხმა, თუმცა ამ ეტაპზე ვერ მიაღწია წარმატებას. 2015 წლის 22 აპრილს ფინეთის საპარლამენტო არჩევნების დროს ლაურა ჰუჰთასაარი აირჩიეს ედუსკუნტის წევრად, მიიღო 9 259 ამომრჩევლის ხმა. პარლამენტში იგი იყო იურიდიული კომიტეტის წევრი, ასევე განათლებისა და კულტურის კომიტეტის წევრი. გარდა ამისა შედიოდა ჩრდილოეთის საბჭოს ფინეთის დელეგაციაში. 2017 წელს ლაურა ჰუჰთასაარი ფინელების პარტიის (რომელიც წარმოიქმნა 1995 წელს, ფინეთის აგრარული პარტიის დაშლის შედეგად) ხელმძღვანელის თანამდებობაზე მხარს უჭერს იუსი ჰალა-აჰოს. 2017 წლის 10 ივნისს ლაურას ირჩევენ ფინელების პარტიის პირველ ვიცე-პრეზიდენტად. მონაწილეობდა 2018 წლის ფინეთის საპრეზიდენტო არჩევნებში. 2017 წლის 4 აგვისტოს გახდა კანდიდატი ფინელთა პარტიის რიგებიდან. 2018 წლის 28 იანვარს გამართლ არჩევნებშ დაიკავა მესამე ადგილი, მიიღო ამომრჩეველთა 207 337 ხმა ანუ მონაწილეთა საერთო რაოდენობის (6,9%). 2019 წლის 26 მაისს გამართულ ევროპის პარლამენტის არჩევნებში მისმა პარტიამ მიიღო 253 176 ხმა, ანუ 13,8 % და ევროპის პარლამენტის წევრი გახდა მისი ორი წარმომადგენელი, მათ შორის ლაურა ჰუჰთასაარი. ლაურა ჰუჰთასაარი დარწმუნებულია, რომ მალე ევროკავშირი შეწყვეტს არსებობას და ფინეთმა უნდა დატოვოს იგი. ლაურა ასევე მხარსა უჭერს იმ მოსაზრებას, რომ ფინეთმა უნდა დატოვოს ოტავის ხელშეკრულება (ქვეითსაწინააღმდეგო ნაღმების აკრძალვის კონვენცია) და პარიზის შეთანხმება (გაეროს ჩარჩო ხელშეკრულება კლიმატის ცვლილებებთან დაკავშირებით). გამოდის ფინეთის ნატოში გაწევრიანების წინააღმდეგ, თუმცა მხარს უჭერს ამ ორგანიზაციასთან ქვეყნის ურთიერთობის განვითარებას. იგი მხარს უჭერს ამერიკის შეერთებული შტატების პრეზიდენტის დონალდ ტრამპის პოლიტიკას. ლაურა ჰუჰთასაარი კრეაციონისტია და თვლის რომ ევოლუციის თეორია ვერანაირ კრიტიკას ვერ უძლებს. იგი ასევე თვლის, რომ ფინეთმა ისეთი ღონისძებები უნდა გაატაროს, რომელიც შეამცირებს ლტოლვილების შედინებას მის ქვეყანაში. ↑ 1.0 1.1 Laura Huhtasaari. Parliament of Finland. ციტირების თარიღი: 2017-05-20. ↑ Muurinen, Sakari. (2017-08-08) Lisää valtaa presidentille, toivoo Laura Huhtasaari. Satakunnan Kansa. დაარქივებულია ორიგინალიდან — 2017-10-05. ციტირების თარიღი: 2017-10-04. ↑ Huhtasaari, Laura. Esittely. დაარქივებულია ორიგინალიდან — 2017-03-18. ციტირების თარიღი: 2017-05-20. ↑ Candidates elected. Ministry of Justice of Finland. ციტირების თარიღი: 2017-05-20. ↑ Candidates elected. Ministry of Justice of Finland. ციტირების თარიღი: 2017-05-20. ↑ Votes cast for candidates. Ministry of Justice of Finland. ციტირების თარიღი: 2017-07-03. ↑ Candidates elected. Ministry of Justice of Finland. ციტირების თარიღი: 2017-05-20. ↑ Laakso, Antti. (2017-01-03) Kansanedustaja Huhtasaari vaihtaisi Soinin Halla-ahoon. Yle News. ციტირების თარიღი: 2017-05-20. ↑ „New leader Halla-aho to push Finns Party in nationalistic, Eurosceptic direction“. Yle News. ციტირების თარიღი: 2017-06-12. ↑ „Perussuomalaiset aikovat asettaa kansanedustaja Laura Huhtasaaren presidenttiehdokkaaksi“. Helsingin Sanomat. ციტირების თარიღი: 2017-08-04. ↑ Саули Ниинистё переизбран на второй срок. Сайт телерадиокомпании Yleisradio Oy. Служба новостей Yle (2018-01-28). დაარქივებულია ორიგინალიდან — 2018-01-28. ციტირების თარიღი: 2018-01-28. ↑ Результаты выборов в Европарламент – прямая трансляция ↑ Tikka, Juha-Pekka. (2017-02-09) PS:n kansanedustajalta uusi idea EU-erosta: Voisiko hallitus tukea tätä?. Verkkouutiset. ციტირების თარიღი: 2017-10-04. ↑ „Presidenttiehdokas Laura Huhtasaari: Maamiinat takaisin turvaamaan rajojamme“. Suomen Uutiset. 2017-10-31. ციტირების თარიღი: 2017-10-31. ↑ „Huhtasaari irtisanoutui ensitöikseen Pariisin ilmastosopimuksesta ja siteerasi Trumpia“. Satakunnan Kansa. 2017-09-23. დაარქივებულია ორიგინალიდან — 2017-11-07. ციტირების თარიღი: 2017-10-31. ↑ „Presidenttiehdokkaat tukevat Nato-suhteiden tiivistämistä – Paitsi Merja Kyllönen, joka moittii Suomen ujuttautumista sotilasliiton kainaloon ”salarakkaaksi”“. Helsingin Sanomat. 2017-11-05. ციტირების თარიღი: 2017-11-05. ↑ Laakso, Antti. (2016-11-09) Trumpin voittoa toivonut kansanedustaja: "Ennustin tätä jo vuoden alussa". Yle News. ციტირების თარიღი: 2017-10-04. ↑ Sandell, Markku. (2015-09-15) Kehitysopista kiistelty Darwinista lähtien – Laura Huhtasaari (ps.) jatkaa linjaa. Yle News. ციტირების თარიღი: 2017-05-20. ↑ Laakso, Antti. (2015-11-11) Kansanedustaja: Turvapaikanhakijat käännytettävä keinolla millä hyvänsä. Yle News. ციტირების თარიღი: 2017-05-20.